EA เดินหน้าท้าลมฝนลุยโซลาร์ฯมั่นใจสร้างเสร็จปีนี้ COD ปีหน้า
EA เดินหน้าท้าลมฝนลุยโซลาร์ฯ เผยโครงการโรงไฟฟ้าพลังงานแสงอาทิตย์ขนาดกำลังการผลิต 90 เมกะวัตต์ (MW) ที่จังหวัดพิษณุโลก ซึ่งจะใช้ระบบปรับหมุนตามแสงอาทิตย์ ก่อสร้างคืบหน้าไปด้วยดีตามแผน
30 ก.ย. 2558


นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA เปิดเผยถึงความคืบหน้าโครงการโรงไฟฟ้าพลังงานแสงอาทิตย์ขนาดกำลังการผลิต 90 เมกะวัตต์ (MW) ที่จังหวัดพิษณุโลก ซึ่งจะใช้ระบบปรับหมุนตามแสงอาทิตย์ ว่า ขณะนี้การก่อสร้างคืบหน้าไปด้วยดีตามแผน
โดยเฉพาะงานที่ต้องเร่งดำเนินการก่อนเข้าสู่ช่วงฤดูฝน ได้แล้วเสร็จก่อนกำหนดอีกด้วย จึงคาดว่าโครงการจะแล้วเสร็จภายในปีนี้ตามแผน และจะเริ่มจ่ายไฟฟ้าเข้าระบบในเชิงพาณิชย์ (COD) ในไตรมาส 1/59 ซึ่งจะสนับสนุนให้ในปี 2559 บริษัทจะมีโรงไฟฟ้าพลังงานแสงอาทิตย์ 4 แห่ง มีขนาดกำลังการผลิตรวม 278 MW